sagorsarker/bangla-wikipedia huggingface dataset:
ইনভিজিবল চিলড্রেন

ইনভিজিবল চিলড্রেন হল ২০০৬ সালের একটি আমেরিকান প্রামাণ্য চলচ্চিত্র। এই প্রামাণ্যচিত্রে উগান্ডায় লর্ডস রেজিস্ট্যান্স আর্মি কর্তৃক মানবাধিকার লঙ্ঘনের চিত্র তুলে ধরা হয়েছে। 
২০০৩ সালে কলেজ শিক্ষার্থী জেসন রাসেল, ববি বেইলি এবং ল্যারেন পুল ডারফুরের যুদ্ধের উপর একটি প্রামাণ্যচিত্র তৈরির উদ্দেশ্যে নথি সংগ্রহের জন্য আফ্রিকা ভ্রমণ করেছিলেন। কিন্তু, সেখানে তারা ডারফুর যুদ্ধের নথি সংগ্রহের পরিবর্তে উত্তর উগান্ডার সংঘাতের দিকে মনোযোগ দেন, এই সংঘাত ইরিত্রিয়ান স্বাধীনতা যুদ্ধের পর আফ্রিকার দ্বিতীয় দীর্ঘতম চলমান সংঘাত হিসেবে পরিচিত ছিল। উত্তর উগান্ডায় তারা যখন গাড়ি চালিয়ে যাচ্ছিল তখন তাদের সামনে প্রকাশ্যে একজনকে গুলি করে হত্যা করতে দেখল। ওই ঘটনার পরে তারা ঘটনার সঙ্গে জড়িত জোসেফ কনি ও তার বাহিনী লর্ডস রেজিস্ট্যান্স আর্মি (এলআরএ) সম্পর্কে জানতে পারে। তারা কনি ও এলআরএ কর্তৃক সংঘটিত অপরাধ, বিশেষ করে শিশুদের উপর ভয়াবহ নির্যাতন ও তাদের শিশু সৈনিক হিসেবে ব্যবহার করার তথ্য সংগ্রহ করে দেশে ফিরে আসে। ওই তথ্যর ভিত্তিতে তারা "ইনভিজিবল চিলড্রেন: দ্য রাফ কাট" নামে এই প্রামাণ্যচিত্র তৈরি করে। এই প্রামাণ্যচিত্রটিতে জোসেফ কনি এবং তার লর্ডস রেজিস্ট্যান্স আর্মি কতৃর্ক শিশুদের অপহরণ, শিশুদের উপর চালিত ভয়াবহ নির্যাতন এবং তাদের শিশু সৈনিক হিসেবে ব্যবহার করার চিত্র তুলে ধরা হয়েছে। এই প্রামাণ্যচিত্রটি উগান্ডার শিশুদের মাত্র একটি দলকে কেন্দ্র করে নির্মিত যারা এলআরএ কতৃর্ক অপহরণ এড়াতে প্রতি রাতে আশ্রয়ের জন্য মাইলের পর মাইল পায়ে হেঁটে যেত। মূলত, এই প্রামাণ্যচিত্রের মাধ্যমেই উগান্ডায় সংগঠিত ভয়াবহ মানবাধিকার লঙ্ঘনের চিত্র সকলের সামনে আসে।
প্রামাণ্যচিত্রটি তৈরির পরে তারা শুধু তাদের পরিবার, বন্ধুদের ও কিছু পরিচিত কাছে প্রদর্শন করে। পরবর্তীতে, ২০০৪ সালের ২২ জুন, সান দিয়েগো বিশ্ববিদ্যালয়ের জোয়ান বি ক্রোক ইনস্টিটিউট ফর পিস অ্যান্ড জাস্টিসে প্রামাণ্যচিত্রেটি প্রথমবারের মত জনসমক্ষে দেখানো হয়েছিল। তারা মনে করেছিলো যে, উগান্ডার বর্তমান পরিস্থিতি সম্পর্কে বিশ্ববাসী একেবারেই অবগত নয় এবং এটি সবাইকে জানানো উচিত। তাই তারা
তখন থেকে ইনভিজিবল চিলড্রেন, ইনকর্পোরেটেড এর উদ্যোগে ১০ হাজারেরও বেশি কলেজ, উচ্চ বিদ্যালয়, গীর্জা, কনসার্ট এবং অন্যান্য স্থানে প্রামাণ্যচিত্রটি প্রদর্শনীর আয়োজন করেছে। অনুমান করা হয় ২০০৯ সালের জুন পর্যন্ত ৫ মিলিয়নেরও বেশি মানুষ "ইনভিজিবল চিলড্রেন": দ্য রাফ কাট দেখেছে।" 
এই প্রামাণ্যচিত্রে দেখানো শিশুদের গল্প তৃণমূল পর্যায়ে আন্দোলনের ভিত্তি হিসেবে কাজ করেছে, যা হাজার হাজার আমেরিকান কিশোরকে উত্তরাঞ্চলীয় উগান্ডায় যুদ্ধবিধ্বস্ত স্কুল পুনর্নির্মাণ এবং আফ্রিকান যুবকদের বৃত্তি প্রদানের জন্য অর্থ সংগ্রহের জন্য একত্রিত করেছিলো। 
২০০৫ সালে, অলাভজনক প্রতিষ্ঠান হিসেবে ইনভিজিবল চিলড্রেন, ইনকর্পোরেটেড তৈরি করা হয়েছিল, যেটি উগান্ডার পরিস্থিতির প্রতি সাধারণ মানুষের সাড়া দেওয়ার একটি অন্যতম উপায় হিসেবে কাজ করেছে। ২০১০ সালের জুলাই মাসে উগান্ডার রাজধানী কাম্পালায় এক হামলায় এই সংস্থার নাট হেন নামক একজন কর্মী নিহত হয়। 
এই প্রামাণ্যচিত্রটি প্রায় ৫৫ মিনিট দীর্ঘ এবং এর ডিভিডিতে বিভিন্ন চিত্রায়ন বিকল্পের ব্যবস্থা রেখে ৩৫ মিনিটের একটি ছোট সংস্করণ অন্তর্ভুক্ত করা হয়েছে। এছাড়াও, ডিভিডিতে বিশেষ বৈশিষ্ট্যও রয়েছে; যেমন, মুছে ফেলা দৃশ্য, অতিরিক্ত অংশ, চলচ্চিত্র নির্মাতার ভাষ্য, যুদ্ধের আপডেট এবং ইনভিজিবল চিলড্রেন, ইনকর্পোরেটেড থেকে ট্রেলার ইত্যাদি।
হার্ডকোর রেসলিং

হার্ডকোর রেসলিং হলো পেশাদারি কুস্তির একটি ম্যাচের ধরন যেখানে ডিস্কোয়ালফিকেশন, কাউন্ট আউট এবং সাধারণ ম্যাচের বিভিন্ন নিয়মকানুন প্রয়োগ হয় না। এটি স্বাভাবিক বা অস্বাভাবিক জায়গায় অনুষ্ঠিত হতে পারে। হার্ডকোর রেসলিং ম্যাচে বিভিন্ন ধরনের জিনিস যেমন সিড়ি, টেবিল, চেয়ার, থাম্বটেকস (ছোট পিনের মতো দেখতে) তার, লাইট টিউব, বেলচা, বেসবল ব্যাট, হাতুড়ি, কুড়াল এর মাথা, চেইন ইত্যাদি যেগুলো সাধারণ নিয়মের ম্যাচে অঅনুমোদিত নয় এমন বস্তু ব্যবহার করা যেতে পারে। বেশিরভাগ সময় রেসলিং প্রমোশন গুলো কোনো লড়াইয়ের ইতি টানার জন্য হার্ডকোর ম্যাচকে বেছে নেয়। বেশকিছু প্রমোশন রয়েছে যারা বেশিরভাগ সময়ই হার্ডকোর ভিত্তিক ম্যাচের আয়োজন করে থাকে। (কমবেট জোন রেসলিং)
হার্ডকোর রেসলিং সর্বপ্রথম জাপানে একটি বড় কুস্তির ধরন হিসেবে বিবেচনা করা হয়। পরবর্তীতে আমেরিকায় এটি জনপ্রিয়তা অর্জন করে এক্সট্রিম চ্যাম্পিয়নশিপ রেসলিং এর মাধ্যমে। ডাব্লিউডাব্লিউএফ/ই তাদের এই সফলতা দেখে ১৯৯০'এর দশকে ডাব্লিউডাব্লিউই হার্ডকোর চ্যাম্পিয়নশীপ নিয়ে আসে।
পেশাদারি কুস্তি যখন বিংশ শতাব্দীর মাঝামাঝিতে, আয়োজক এবং কুস্তিগীররা দর্শকদের কীভাবে ম্যাচ সম্পর্কে উত্তেজিত করা যায় সে বিষয়ে ভাবতে থাকে। রক্ত যা তখনকার সময়ে নিষিদ্ধ একটি বিষয় ছিল ম্যাচের মধ্যে আয়োজকরা উত্তেজনা বাড়াতে উদ্দেশ্যপ্রণীত ভাবে ম্যাচের মধ্যে রক্তপাত নিয়ে আসে। "নো হোল্ডস বারড" ম্যাচের মাধ্যমে মুলত হার্ডকোর রেসলিং এর সূচনা হয়। ১৯৫০ এবং ৬০'এর দশকের দিকে ওয়াইল্ড কারি, "ক্লাসি ফ্রেডি ব্লাসি, ডরি ফাংক সিনিয়র এবং জায়ান্ট বাবার মতো কুস্তিগীররা এইসব রক্তাক্ত ধরনের ম্যাচ আমেরিকার মধ্যে নিয়ে আসে যা তারা জাপান এবং দক্ষিণ আমেরিকায় দেখেছিলো। নতুন ধরনের ম্যাচ যেমন স্ট্রিট ফাইট, জালির ম্যাচ, লাইট আউট ম্যাচ, টেক্সাস ডেথ ম্যাচ সহ তারা নিয়ে আসে পেশাদারি কুস্তির মধ্যে। ১৯৫০ এর দশক থেকেই ন্যাশনাল রেসলিং এলায়েন্স এ 'ব্রেস নাকল চ্যাম্পিয়নশীপ' এর অস্তিত্ব ছিল।
১৯৮৯ সালে ফ্রনটাইর মার্শাল-আর্টস রেসলিং (এফএমডাব্লিউ) জাপানে প্রতিষ্ঠিত হয়, যা ছিল হার্ডকোর রেসলিং এর প্রতি একটি নিবেদিত প্রমোশন। ১৯৯০'এর দশকের শুরুতে পুয়েরটো রিকান এর প্রবর্তক ভিক্টর কুইনন্স জাপানে আসে, এফএমডাব্লিউ'র বিশেষ ম্যানেজার হিসেবে।
২০০০ পরবর্তী সময়ে আমেরিকার বড় বড় প্রোমোশনগুলোতে হার্ডকোর রেসলিং এর পতন ঘটতে থাকে। সর্বশেষ বড় কোনো হার্ডকোর টাইটেল ছিলো ডাব্লিউডাব্লিউই হার্ডকোর চ্যাম্পিয়নশীপ, যেটি পরবর্তীতে ২০০২ সালে ইন্টারকন্টিনেন্টাল চ্যাম্পিয়নশীপ এর সাথে একত্রিত হয়। যাইহোক ডাব্লিউডাব্লিউই হার্ডকোর রেসলিং বাঁচিয়ে রাখতে এখনো প্রতি বছর এক্সট্রিম রুলস নামে ইভেন্টের আয়োজন করে যেখানে শুধু হার্ডকোর রুলস ভিত্তিক ম্যাচেরই আয়োজন হয়ে থাকে।
স্পাৎজাকামিনি

স্পাৎজাকামিনি (, ) একটি ইতালিয় ভাষার সাধারণ বিশেষ্য পদ। ১৯শ ও ২০শ শতাব্দীর গোড়ার দিকে ইতালি ও সুইজারল্যান্ডে চিমনি পরিষ্কারের কাজে নিয়োজিত শিশুশ্রমিকদের এ নামে ডাকা হতো। জার্মান ভাষী অঞ্চলসমূহে এদের "কামিনফেগেরকিন্ডার" নামে ডাকা হতো। এশিশুরা সুইজারল্যান্ডের টিসিনো ক্যান্টনের গরীব পরিবার থেকে আসতো। তাদের অবদান স্মরণ করতে প্রতিবছর ইতালির ভিয়েজ্জো শহরে অনুষ্ঠান হয়। স্পাৎজাকামিনিরা বিভিন্ন শিশুতোষ সাহিত্য ও সাংস্কৃতিক মাধ্যমে জনপ্রিয়। 
চিমনি পরিষ্কারের কাজে যুক্ত বেশিরভাগ ছেলে শিশুদের বয়স সাধারণত ৮ থেকে ১২ বছরের মধ্যে হতো। এরা ইতালির সীমান্তবর্তী সুইজারল্যান্ডের টিসিনো ক্যান্টনের বাসিন্দা ছিল। যে সকল প্রাপ্তবয়স্ক চিমনি পরিষ্কারক একাজের ঠিকাদার হতো, ইতালিয় ভাষায় তারা "পাদ্রনি" নামে পরিচিত। এই শিশুরা আকৃতিতে ছোট ও কৃশকায় হওয়ায় সরু চিমনি বেয়ে ওঠা ও পরিষ্কার করার জন্য পাদ্রোনিদের পছন্দের পাত্র ছিল। পরিষ্কার করতে করতে যখন এই শিশুরা চিমনির চূড়ায় পৌছে যেত, তখন "স্পাৎজাকামিনি" বলে চিৎকার করে জানান দিতো যে প্রকৃতই তারা অন্ধকার, সরু চিমনি পরিষ্কার সম্পন্ন করেছে। এদের কাজের পরিবেশ ছিল ভয়াবাহ। প্রায়ই এই শিশুদের দুপুরে খাবার জুটতো না, ফলে খাবারের জন্য তাদের ভিক্ষা করতে হতো, এবং প্রায়ই আস্তাবলে ঘুমাতে হতো। টিসিনো উপত্যকার গরীব পরিবারের ছেলে শিশুদের সাধারণত শীতকালে এই কাজে নিয়োগের জন্য পাঠানো হতো, যেন চরম দরিদ্র ও ক্ষুধার্ত পরিবারগুলিকে একজন কম সদস্যের আহার যোগাড় করতে হয়। টিসিনো ক্যান্টনের টিসিনো উপত্যকা ছাড়াও অনেক শিশু ভার্জাস্কা, সেন্টো উপত্যকা এবং ইতালীর ভিজেজ্জো উপত্যকা থেকে আসতো এবং প্রায়শই উত্তর ইতালিতে কাজ করত।
প্রতিবছর শরতে সারা বিশ্ব থেকে চিমনি ঝাড়ুদাররা "স্পাৎজাকামিনি"'র স্মরণে ইতালির ভিজেজ্জোতে মিলিত হয়। ১৯৪০-৪১ সালে লিসা টেট্জনার ও তার স্বামী কার্ট ক্লাবার এই শিশুদের স্মরণে প্রথমবার দুই খন্ডের শিশুতোষ সাহিত্য "ডেই শোয়ারজেন ব্রুডার" () রচনা করেছিলেন।"কামিনফেগেরজুনজে-তে" ভারজাস্কা উপত্যকার সোনোগনো'র একটি ছোট ছেলে জর্জিওর গল্প বলা হয়েছিল, যা ছিল সত্য ঘটনা অবলম্বনে রচিত। লিজা টেটজনার ভার্জাস্কা উপত্যকা এবং টিসিনোর অন্যান্য উপত্যকা থেকে "স্পাৎজাকামিনি"দের ভাগ্য সম্পর্কে পুরনো ইতিহাস তুলে ধরেছিলেন। বইটি খুব জনপ্রিয় এবং একটি চলচ্চিত্র, একটি টেলিভিশন ধারাবাহিক, একটি সংগীতালেখ্য এবং একটি রেডিও নাটক এই উপন্যাসের উপর ভিত্তি করে তৈরি করা হয়েছে। এছাড়াও "স্পাৎজাকামিনি'র" স্মরণে ভারজাস্কা উপত্যকার সোনোগনোতে শুরু হওয়া একটি পাহাড়ি মেঠোপথের নামকরণ করা হয়েছে।
তুরস্কের রাষ্ট্রপতি

তুরস্ক প্রজাতন্ত্রের রাষ্ট্রপতি (তুর্কি: Türkiye Cumhuriyeti Cumhurbaşkanı "ত্যুর্‌কিয়ে জুম্‌হুরিয়েতি জুম্‌হুর্‌বাশ্‌কান্যি") হলেন তুরস্কের রাষ্ট্রপ্রধান ও সরকার প্রধান। তুরস্কের রাষ্ট্রপতি একজন নির্বাহী প্রধানের ভূমিকা পালন করেন এবং আনুষ্ঠানিক ও নির্বাহী উভয় পদমর্যাদা ধারণ করেন। রাষ্ট্রপতি তুরস্ক প্রজাতন্ত্রের প্রতিনিধিত্ব করেন।
বর্তমান পদাধিকারী হলেন রেজেপ তাইয়িপ এরদোয়ান, যিনি ২৮ আগস্ট ২০১৪ সাল থেকে দায়িত্বরত আছেন।
সংবিধানে রাষ্ট্রপতির পদের জন্য সমস্ত প্রয়োজনীয়তা, নির্বাচন, দায়িত্ব ও কর্তব্য নির্ধারিত রয়েছে। তুরস্কের রাষ্ট্রপতির পদটি ২৯ অক্টোবর ১৯২৩ সালে তৈরি করা হয়েছিল। তুরস্কের রাষ্ট্রপতিকে প্রায়ই Cumhurbaşkanı নামে আখ্যা দেওয়া হয়, যার অর্থ 'জনগণের রাষ্ট্রপতি'।
২০১৭ সালে একটি সফল গণভোটে রাষ্ট্রপতিকে একটি নির্বাহী প্রধানে পরিণত করার পক্ষে ভোট দেয়। তুরস্কের রাষ্ট্রপতি উপরাষ্ট্রপতিদের নিয়োগ বা বরখাস্ত করতে পারেন।
দুইজন প্রাক্তন তুর্কি রাষ্ট্রপতি যারা জীবিত আছেন, তাঁরা হলেন,
রশিদ বেহবুদভ

রশিদ বেহবুদভ ( ; ১৪ই ডিসেম্বর ১৯১৫ - ৯ই জুন ১৯৮৯) ছিলেন একজন সোভিয়েত এবং আজারবাইজানীয় গায়ক এবং অভিনেতা।
রশিদ বেহবুদভ ১৯১৫ সালে তিবিলিসিতে জন্মগ্রহণ করেন। তার বাবা মজিদ বেহবুদভও একজন গায়ক ছিলেন। ১৯৪৫ সালে, তোফিগ গুলিয়েভের আমন্ত্রণে, রশিদ বেহবুদভ বাকুতে চলে যান। একই বছর তাঁকে "আরশিন মাল অ্যালান" ( "দ্য ক্লথ পেডলার" ) চলচ্চিত্রের প্রধান চরিত্র আসগর হিসেবে অভিনয় করতে হয়। চলচ্চিত্রটি উজেইর হাজিবেইভের একটি নাটক অবলম্বনে নির্মিত। এই চলচ্চিত্রে তার অভিনয় আর কণ্ঠের নৈপুণ্য তাঁকে আজারবাইজান জুড়ে খ্যাতি এনে দেয়।
অতি অল্প সময়ের মধ্যে, রশিদ বেহবুদভ জনপ্রিয় আজারবাইজানীয় সঙ্গীতশিল্পী হয়ে ওঠেন। ধ্রুপদী সঙ্গীত থেকে আধুনিক ভাবাবেগমূলক সঙ্গীত সকল ক্ষেত্রেই তাঁর প্রতিভার বিচরণ ছিল। বেহবুদভের বিরল কণ্ঠ প্রতিভা তাকে সোভিয়েত ইউনিয়নের "আয়রন কার্টেন " পেরিয়ে ভ্রমণের সুযোগ করে দেয়, এবং একজন গায়ক হিসেবে তিনি ইরান, তুরস্ক, চীন, ভারত, জাপান, সহ বিশ্বের বেশ কয়েকটি দেশে সফর করেন এবং কনসার্টে যোগ দেন। এছাড়ও আর্জেন্টিনা, এবং ইউরোপ, এশিয়া এবং ল্যাটিন আমেরিকার অন্যান্য অনেক দেশেও তিনি সফর করেছেন।
১৯৬৬ সালে তিনি "স্টেট সং থিয়েটার" তৈরি করেছিলেন, যা এখনও তার নাম বহন করে এবং তিনি ছিলেন এর একক শিল্পী এবং আর্টিস্টিক ম্যানেজার।
১৪ই ডিসেম্বর ২০১০-এ, ফ্ল্যাশমব আজারবাইজান রশিদ বেহবুদভের সম্মানকে স্মরণ করতে এবং আজারবাইজানি সঙ্গীত ও সংস্কৃতির বিখ্যাত প্রতিনিধির ৯৫ তম জন্মবার্ষিকী উদযাপনের জন্য একটি ফ্ল্যাশ মবের আয়োজন করে।
সূর্যবাদ

সূর্যবাদ হলো হিন্দুধর্মের একটি শাখা ও সম্প্রদায়, বৈদিক ঐতিহ্য হিসেবে উদ্ভূত। সূর্য অনুসারীরা সূর্যকে সগুণ ব্রহ্ম হিসেবে পূজা করে। বর্তমানে সূর্যবাদীরা খুব ছোট সম্প্রদায়, অন্যান্য বৃহত্তর সম্প্রদায় যেমন  বৈষ্ণবধর্ম বা শৈবধর্মের তুলনায় অনেক ছোট। খ্রিস্টীয় দ্বাদশ ও ত্রয়োদশ শতাব্দীতে মুসলিম বিজয়ের কারণে সূর্যবাদের দ্রুত পতন ঘটেছিল।
ভারতে ঋগ্বেদের সময় থেকে সূর্যকে বিভিন্ন রূপে পূজা করা হয়ে আসছে। বৈদিক প্রার্থনায় গায়ত্রী মন্ত্রের আধিপত্য দ্বারা সূর্য সম্প্রদায়ের বিশিষ্টতা ব্যাখ্যা করা হয়েছে। মহাভারত, রামায়ণ, মার্কণ্ডেয় পুরাণ এবং পঞ্চম শতাব্দীর একটি শিলালিপির মতো অনেক নথিতে এই সম্প্রদায়ের ধর্মতত্ত্ব দেখা যায়।
এক অনুষ্ঠানে, সকালে কক্ষ থেকে বের হওয়ার সময়, যুধিষ্ঠির আট হাজার অনুসারী সহ এক হাজার সৌরীয় ব্রাহ্মণের মুখোমুখি হন।
সূর্য সম্প্রদায়ের পুরোহিতদের বলা হত মগ, ​​ভোজক বা সাকাদ্বীপীয় ব্রাহ্মণ। সূর্য সম্প্রদায়ের মধ্যে, দেবতা সূর্য হলেন ত্রিমূর্তির অধিপতি, শাশ্বত ব্রহ্ম ও পরমাত্মা, সমস্ত প্রাণীর আত্মা, স্বয়ং অস্তিত্ব, অজাত, সমস্ত কিছুর কারণ এবং জগতের ভিত্তি। সূর্য অনুসারীরা সূর্যকে সগুণ ব্রহ্ম হিসেবে পূজা করে।
সৌর সম্প্রদায়ের সবচেয়ে গুরুত্বপূর্ণ গ্রন্থ হল সূর্য সংহিতা। এটির একমাত্র বিদ্যমান অনুলিপি বর্তমানে নেপালে রয়েছে এবং ৯৪১ খ্রিস্টাব্দের তারিখে বলা হয়েছে তবে এটি পুরানো বলে মনে করা হয়। গুরুত্বের আরেকটি পাঠ হল সূর্য শতকম, একশত স্তবকের সংস্কৃত কবিতা। কবিতাটি স্রাগধারা ছন্দে রচিত হয়েছিল এবং হর্ষবর্ধনের দরবারে একজন কবি ও বাণভট্টের প্রতিদ্বন্দ্বী ময়ূরভট্ট দ্বারা গৌড়ি শৈলীতে লেখা হয়েছিল। এই পাঠে সূর্যকে মোক্ষ প্রদানকারী হিসাবে জোর দেওয়া হয়েছে। সাম্বপুরাণ, সৌরিত উপপুরাণ, সম্পূর্ণরূপে সূর্যকে উৎসর্গ করা পাঠ।
ক্যালান এলিয়ট

ক্যালান রেনি এলিয়ট (; জন্ম: ৭ জুলাই ১৯৯৯; ক্যালান এলিয়ট নামে সুপরিচিত) হলেন একজন নিউজিল্যান্ডীয় পেশাদার ফুটবল খেলোয়াড়। তিনি বর্তমানে অস্ট্রেলিয়ার পেশাদার ফুটবল লিগের শীর্ষ স্তর এ-লিগের ক্লাব ওয়েলিংটন ফিনিক্স এবং নিউজিল্যান্ড অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন।
২০১৮ সালে, এলিয়ট নিউজিল্যান্ড অনূর্ধ্ব-১৯ দলের হয়ে নিউজিল্যান্ডের বয়সভিত্তিক পর্যায়ে অভিষেক করেছিলেন।
ক্যালান রেনি এলিয়ট ১৯৯৯ সালের ৭ই জুলাই তারিখে স্কটল্যান্ডের ডামফ্রিসে জন্মগ্রহণ করেছেন এবং সেখানেই তার শৈশব অতিবাহিত করেছেন।
এলিয়ট জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত নিউজিল্যান্ড অনূর্ধ্ব-২৩ দলে স্থান পেয়েছেন।
সূর্য শতকম

সূর্য শতকম () হলো সপ্তম শতাব্দীর সংস্কৃত শ্লোক যা ময়ূরভট্ট কর্তৃক হিন্দু দেবতা সূর্যের প্রশংসায় রচনা করা হয়েছে।
ময়ূরভট্ট কুষ্ঠরোগে ভুগছিলেন। তিনি বর্তমান বিহারের ঔরঙ্গাবাদ জেলার দেও-এ অবস্থিত বিখ্যাত দেও সূর্য মন্দিরে তপস্যা করেছিলেন। তিনি সূর্য দেবতার প্রশংসায় একশত শ্লোক রচনা করেছিলেন এবং কুষ্ঠরোগ নিরাময় করেছিলেন। তিনি যখন শ্লোকগুলি রচনা করছিলেন, তখন তিনি ব্রহ্মরাক্ষস দ্বারা বিরক্ত হয়েছিলেন কিন্তু তিনি তাকে পরাজিত করতে এবং সূর্যদেবকে খুশি করতে সক্ষম হন। ভগবান সূর্যের প্রশংসায় তিনি যে একশটি শ্লোক রচনা করেছিলেন তা সূর্য শতকম নামে বিখ্যাত হয়ে ওঠে। সংস্কৃতে শতকম মানে শত।
সূর্য শতকমের প্রথম দুটি শ্লোক নিম্নরূপ। শ্লোকের বিখ্যাত প্রথম স্তবকের কারণে, সূর্য শতকম সাধারণত আদিদেব নমস্তুভ্যাম শ্লোক নামেও পরিচিত:
সীন মরুভূমি

সীন মরুভূমি (, "মিদবার জিন") হল দুটি অর্থ সহ একটি ভৌগোলিক শব্দ, একটি বাইবেলীয় তোরাহের একটি ধর্মীয় স্থান এবং অপরটি হচ্ছে আধুনিক ইসরায়েলের একটি মরুভূমি, উল্লেখ্য যে দুটি স্থান অপরিহার্যভাবে অভিন্ন নয়।
যীন মরুভূমি একটি এলাকার নাম যা ইহুদিদের হিব্রু বাইবেল তথা খ্রিস্টধর্মের পুরাতন নিয়মের তোরাহ পুস্তকে কাদেশ-বার্নিয়া হিসেবে উল্লেখ রয়েছে (; ), এবং তাই এটিকে "কাদেশের মরুভূমি" ও বলা হয়ে থাকে ()।
একইভাবে এর আরেকটি নামকরণ করা হয়েছে "সীনের মরুভূমি"। সীন মরুভূমির আধুনিক ইংরেজি অনুবাদ বিভ্রান্তির সৃষ্টি করে; কিন্তু এটা হিব্রু বাইবেলের গ্রিক অনুবাদ সপ্ততি ও লাতিন অনুবাদ ভালগেট থেকে সহজে বুঝা যায় না যে, কয়েকটি দৃষ্টান্ত ছাড়া, হিব্রু "যীন" ও "সীন" দুটিকে "সীন" হিসেবে দেখানো হয়েছে কিনা৷ "সীনের মরুভূমি" বাইবেলে সিনাই পর্বতের পার্শ্ববর্তী অঞ্চল হিসেবে উল্লেখ করা হয়েছে।; কেউ কেউ সিনাইকে কেন্দ্রী আরাভ সংলগ্ন পেট্রার আল-মাধবাদ হিসেবে চিহ্নিত করে এবং এবং এটি অনেকটাই সম্ভব যে "সীন মরুভূমি" এবং "যীন মরুভূমি" একই স্থান।
১৮৯৯ সালের দিকে, অধিকাংশ গবেষক ও ঐতিহ্যবাহী সূত্র, সীন মরুভূমিকা আরাভের সাথে চিহ্নিত করেছেন।
আধুনিক ইসরায়েল এই নামটি একটি নির্দিষ্ট দক্ষিণাঞ্চলীয় মরুভূমির জন্য গ্রহণ করেছে, যা বাইবেলীয় সীন মরুভূমি নাও হতে পারে।
এই অঞ্চলে ব্রিটিশ আরববাদী ও অভিযানকারী টি.ই লরেন্স ব্রিটিশ সেনাবাহিনীতে নিযুক্ত হওয়ার পর সামরিক সামরিক জরিপ করতে ঘুরে বেড়াচ্ছিলেন। প্যালেস্টাইন এক্সপ্লোরেশন ফান্ড কর্তৃক তহবিলকৃত তার এই অভিযানে সমগ্র নেগেভ মরুভূমির জরিপ অন্তর্ভুক্ত ছিল।
সেদে বোকারের নিকটে বিরশেবার দক্ষিণে এবং সমুদ্রপৃষ্ঠ থেকে উচ্চতায় অবস্থিত ইসরায়েলের সীন মরুভূমির বিশিষ্ট এলাকাকে বার্ডলাইফ ইন্টারন্যাশনাল আন্তর্জাতিক পাখি অঞ্চল হিসেবে স্বীকৃতি দিয়েছে। এখানের গুরুত্বপূর্ণ পাখিদের মাঝে রয়েছে বালি তিরস্কার, সাধারণ সারস, ম্যাককুইনের বাস্টার্ডস, সাদা ও কালো সারস, প্যালিড স্কোপ পেঁচা, মরুভূমির চিকন পেঁচা, মিশরীয় ও গ্রিফন শকুন, স্কুটি ও ল্যানার ফ্যালকন, আরবীয় বকবক, হুডেড হুইট্টিয়ার্স, এবং সিনাই রোজফিঞ্চস।
সরকারি কে এম এইচ কলেজ

সরকারি খন্দকার মোশাররফ হোসেন কলেজ (বর্তমানে সরকারি কে এম এইচ কলেজ) বাংলাদেশের খুলনা বিভাগের ঝিনাইদহ জেলার একটি শিক্ষাপ্রতিষ্ঠান। কলেজটির জন্য স্থানীয় ব্যবসায়ী জনাব খন্দকার মোশাররফ হোসেন অনেক অবদান রাখেন। সেই জন্য তার নামেই কলেজটির নামকরণ হয় ‘খন্দকার মোশাররফ হোসেন কলেজ’। বর্তমানে কলেজটি উচ্চ মাধ্যমিক, স্নাতক, সম্মান এবং স্নাতকোত্তর শ্রেণীতে বিভিন্ন বিষয়ে পাঠ দান করা হয়।
কলেজটি প্রতিষ্ঠিত হয় ১৯৬৯ সালে ১৬ই জুলাই এবং ২রা আগস্ট যশোর বোর্ডের অনুমোদন লাভ করে। প্রথমে পুরনো হাইস্কুল প্রাঙ্গণ অর্থাৎ বর্তমান মহিলা ডিগ্রী কলেজে এবং পরে বর্তমান হাইস্কুলের এসেম্বিলহলে পরিচালিত হতে থাকে। কলেজটির প্রতিষ্ঠাকল্পে জনাব রফিউদ্দীন সরদার, হাজী মকবুল হোসেন, নূর মোহাম্মদ সরদার এবং মাসুদুন্নবী চৌধুরী ওরফে পান্নূ মিয়া, শামসুর রহমান, আসাদুজ্জামান কাটু মিয়া প্রমুখ কয়েকজন উৎসাহী কর্মী যথেষ্ট পরিশ্রম ও ত্যাগ স্বীকার করেন। কলেজটির জন্য স্থানীয় ব্যবসায়ী জনাব খোন্দকার মোশাররফ হোসেন অনেক অবদান রাখেন। সেই জন্য তাঁর নামেই কলেজটির নামকরণ হয় ‘খোন্দকার মোশাররফ হোসেন কলেজ’ এবং বর্তমান স্থানেই কোটচাঁদপুর রেলওয়ে ষ্টেশনের দক্ষিণ পূর্ব কোণে রেল লাইনের ধারেই কলেজটি স্থানান্তরিত হয় এবং ৭ একর জমির উপর নিজস্ব কলেজ বিল্ডিং-এ পরিচালিত হয়ে আসছে। প্রথম অধ্যক্ষ ছিলেন জনাব এস, এম, তাজুল ইসলাম এবং ১৯৭০ সাল থেকে ১৯৯৪ সাল পর্যন্ত অধ্যক্ষের পদে ছিলেন জনাব আবদুল মতলেব এবং কলেজটির উত্তরোত্তর উন্নতী করণে জনাব আব্দুল মতলেবের অবদান অপরিশীম। ১৯৭৫ সালে কলেজটি রাজশাহী বিশ্ববিদ্যালয় হতে স্নাতক পর্যায়ে অনুমোদন লাভ করে। ১৯৮৩ সালে তৎকালীন পৌর চেয়ারম্যান জনাব এম এ ওয়াদুদ হুলা মিয়া কলেজটি সরকারী করনে মাহামান্য রাষ্ট্রপতি জেনারেল হুসাইন মোহাম্মদ এরশাদকে অনুরোধ করেন এবং পরবর্তীতে কলেজটি সরকারী করণ হয়। বর্তমানে কলেজটি অনার্স কোর্স চালু হয়েছে।
বর্তমানে উচ্চমাধ্যমিক শিক্ষা কার্যক্রম ও অনার্স কোর্স চালু রয়েছে। কলেজটিতে পাশের হার ৬৮.১১ শতাংশ।
বর্তমানে কলেজটিতে শিক্ষার্থীর সংখ্যা প্রায় ৩১৮৭ জন শিক্ষাথী রয়েছে। কলেজটি মোট জমির পরিমান ০৭ একর প্রতিষ্ঠিত। সরকারি খন্দকার মোশাররফ হোসেন কলেজের উত্তর দিকে দ্বীতল ভবনে অফিস রুম, লাইব্রেরী, কমনরুমসহ মানবিক ও বাণিজ্য শাখা। এবং কলেজের পশ্চিম দিকের দ্বীতল ভবনে সাইন্স ল্যাবরোটেরী, কম্পিউটার ল্যাবসহ সাইন্সের সকল ক্লাস ও পরীক্ষা নেওয়া হয়। কলেজেরমাঠের দক্ষিন পশ্চিমে একতলা বিশিষ্ট মসজিদ। কলেজের দুই ভবনের সামনে প্রশস্ত খেলার মাঠ । কলেজের পূর্বদিকে হোষ্টেল নির্মাণের জন্য খোলা জায়গা এবং একটি শিড়ি বাধাই করা পুকুর খনন করা আছে।
কলেজটিতে বর্তমানে শিক্ষক-শিক্ষিকার সংখ্যা প্রায় ৩৬ জন। এবং অফিস কর্মকর্তার সংখ্যা ২৬ জন।
বাঘ বন্দী খেলা

বাঘ বন্দী খেলা হলো একটি জনপ্রিয় বাংলা রহস্যরোমাঞ্চকর চলচ্চিত্র যা পরিচালনা করেন পীযূষ বোস। এই চলচ্চিত্রটি বিখ্যাত লেখক প্রফুল্ল রায় এর গল্প অবলম্বনে নির্মিত। এই চলচ্চিত্রটি ১৯৭৫ সালে অসীমা ভট্টাচার্য্য ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন দীপঙ্কর চট্টোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া চৌধুরী, মহুয়া রায়চৌধুরী, পার্থ মুখোপাধ্যায়।
সারসংক্ষেপঃ- ভবেশ ব্যানার্জী একজন দুর্নীতিগ্রস্ত এবং ঢিলেঢালা চরিত্র। সে রাণীপুরে বসবাস করে, অননুমোদিত ব্যবসা, চোরাচালান ও অনৈতিক পাচারের সাথে জড়িত। তার ছেলে রাজেশ একজন সৎ মানুষ যে দোলনকে ভালোবাসে। ভবেশ জাল নথি ব্যবহার করে দোলনের বাবাকে প্রতারণা করেছে। রাজেশ যখন তার বাবার সাথে দেখা করতে আসে, তখন ভবেশ তার সমস্ত সম্পত্তি রাজেশকে উপহার দেয় রাজনৈতিক সুবিধা পাওয়ার জন্য এবং রাজনীতিতে প্রবেশ করে। ভবেশের দ্বিতীয় স্ত্রী বিভা পুরো চক্রান্ত জানে এবং রাজেশকে তা প্রকাশ করে। পুলিশ যখন ভবেশকে গ্রেপ্তার করতে আসে, তখন সে (ভবেশ) আত্মহত্যা করে।
মোমবাতি (১৯৭৬-এর চলচ্চিত্র)

মোমবাতি হল একটি জনপ্রিয় বাংলা চলচ্চিত্র যা পরিচালনা করেন যাত্রিক। এই চলচ্চিত্রটি বিখ্যাত লেখিকা মহাশ্বেতা দেবী এর উপন্যাস অবলম্বনে নির্মিত। এই চলচ্চিত্রটি ১৯৭৬ সালে কোয়ালিটি পিকচারস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন নচিকেতা ঘোষ। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া দেবী, অনিল চট্টোপাধ্যায়, ছায়া দেবী।
মোহিত সেন

মোহিত সেন (২৪ মার্চ ১৯২৯ — ৪ মে ২০০৩) ছিলেন খ্যাতনামা সংগীতজ্ঞ ও বাঙালি সমাজসেবী। ইউনাইটেড কমিউনিস্ট পার্টির প্রতিষ্ঠাতা ছিলেন তিনি।
মোহিত সেন ব্রিটিশ ভারতের অধুনা পশ্চিমবঙ্গের কলকাতার এক প্রগতিশীল এবং প্রাশ্চাত্যধারার ব্রাহ্মসমাজভুক্ত পরিবারে জন্মগ্রহণ করেন। তাঁর পিতা ছিলেন কলকাতা হাইকোর্টের বিচারপতি অমরেন্দ্রনাথ সেন এবং মাতা ছিলেন বীরভূম জেলার রায়পুরের জমিদার পরিবারের কন্যা বিখ্যাত নৃত্যশিল্পী মৃণালিনী। তার পিতামহ ছিলেন বার্মার অ্যাডভোকেট জেনারেল এবং মাতামহ মেজর এন পি সিনহা ছিলেন ভারতীয় চিকিৎসা সেবায় নিযুক্ত সদস্য এবং তার মায়ের জ্যাঠামশায়লর্ড সত্যেন্দ্রপ্রসন্ন সিনহা ছিলেন বিহার ও ওড়িশা রাজ্যের প্রথম ভারতীয় রাজ্যপাল। মোহিত সেনের জ্যেষ্ঠ ভ্রাতা ছিলেন প্রেসিডেন্সি কলেজের ইতিহাসের ছাত্র প্রতাপচন্দ্র সেন। মোহিত সেনেরও পড়াশোনা প্রেসিডেন্সি কলেজে। এখানে তিনি অধ্যাপক সুশোভন সরকারের ছাত্র ছিলেন। পরে তিনিযুক্তরাজ্যেরকেমব্রিজ বিশ্ববিদ্যালয়ে পড়াশোনা করেন।
কেমব্রিজে অবস্থানকালে ১৯৪৮ খ্রিস্টাব্দে মোহিত সেন আনুষ্ঠানিকভাবে কমিউনিস্ট পার্টির সদস্য হন। ছাত্রাবস্থাতেই তিনি কমিউনিস্ট সংগঠনে কাজ করতে শুরু করেছিলেন। কেমব্রিজে বনজা আয়েঙ্গারের সঙ্গে পরিচয় হয় এবং তাকে বিবাহ করেন। ১৯৫০ খ্রিস্টাব্দের শেষে বনজা একজন বিশিষ্ট গণিতজ্ঞ হন। বিবাহের পর তারা চিনে গমন করেন। ১৯৫০-৫৩ খ্রিস্টাব্দে মোহিত সেন বেজিংয়ে চীনের ইন্টারন্যাশনাল কমিউনিস্ট স্কুলে পড়াশোনা করেন। দেশে ফিরে মোহিত সেন ১৯৫৩-৬২ খ্রিস্টাব্দেভারতের কমিউনিস্ট পার্টিরনতুন দিল্লির সদর দপ্তরে এবং প্রকাশনা বিভাগে কাজ করেন। পরে তিনি সংগঠক ও প্রশিক্ষক হিসাবে অন্ধ্রপ্রদেশে যান।
মোহিত সেন যখন চীন হতে দেশে ফেরেন, তখন দেশ স্বাধীন হয়েছে। কমিউনিস্ট পার্টির মতে সে স্বাধীনতা ছিল ব্রিটেনের আধা উপনিবেশিক শাসনের নামান্তর মাত্র। মোহিত সেন সাম্রাজ্যবাদীর বিরুদ্ধে লডাইয়ে সহযোগিতা বৃদ্ধিতে ভারতীয় জাতীয় কংগ্রেসের সঙ্গে দাঁড়ালেন। ষাটের দশকে পার্টি দ্বিধা বিভক্ত হলে তিনি এস এ ডাঙ্গের নেতৃত্বাধীন সি পি আই-তে থেকে যান। ১৯৬৬ খ্রিস্টাব্দে তিনি দলের জাতীয় পরিষদের সদস্য ও ১৯৭১ খ্রিস্টাব্দে জাতীয় কর্মসমিতিতে নির্বাচিত হন। ১৯৮৫ খ্রিস্টাব্দে এস এ ডাঙ্গের কন্যা রোজা দেশপাণ্ডে অল ইন্ডিয়া কমিউনিস্ট পার্টি গঠিত হয়। মোহিত সেন ১৯৭৮ খ্রিস্টাব্দেইন্দিরা গান্ধীর জরুরি অবস্খার সমালোচনা করলেও তিনি দেশ গঠনে কমিউনিস্ট ও কংগ্রেসের সহযোগিতার প্রয়োজনের উপর যোগ দিতেন। ১৯৮৮ খ্রিস্টাব্দে অল ইন্ডিয়া কমিউনিস্ট পার্টি মিশে যায় ওই বছরেই মোহিত সেনের নেতৃত্বে গঠিত নতুন দল ইউনাইটেড কমিউনিস্ট পার্টি (ইউ সি পি আই)-এর সঙ্গে। মোহিত সেন এই দলের সাধারণ সম্পাদক হন এবং আমৃত্যু দীর্ঘ ১৫ বৎসর আসীন থাকেন। তার স্ত্রী পদ্মশ্রী সম্মাননায় ভূষিতা গণিতজ্ঞ বনজা আয়েঙ্গার ছিলেন শ্রীপদ্মাবতী মহিলা বিশ্ববিদ্যালয়ের প্রতিষ্ঠাতা-উপাচার্য। শেষ জীবনে তারা হায়দ্রাবাদে থাকতেন। মোহিত সেন ৭৪ বৎসর বয়সে প্রয়াত হন। তাদের কোন সন্তান-সন্ততি ছিল না।
মোহিত সেন ছিলেন শক্তিমান লেখক। তিনি বলিষ্ঠ কলমে অনেকগুলি গ্রন্থ রচনা করেন।:
বইটি মোহিত সেনের আত্মজীবনীমূলক রচনা। তার মৃত্যুর কয়েক মাস আগে ২০০৩ খ্রিস্টাব্দের মার্চ মাসে প্রকাশিত হয়। একজন স্বাধীন  বামপন্থী চিন্তাবিদ হিসাবে বিধৃত করেছেন নিজস্ব মতামত। প্রখ্যাত ইতিহাসবিদ এরিক হবসবাম বইটি সম্পর্কে সপ্রশংস আলোচনায় বলেছেন -
নোমান নাঈম

নোমান নাঈম (জন্ম: ২৭ এপ্রিল ১৯৮৩) একজন পাকিস্তানি দেওবন্দি ইসলামি পণ্ডিত এবং লেখক যিনি জামিয়া বিন্নুরীয়ার মুহতামিম হিসেবে দায়িত্বরত আছেন।
নোমান নাঈম ১৯৮৩ সালের ২৭ এপ্রিল জন্মগ্রহণ করেন। তিনি মুহাম্মদ নাঈমের বড় ছেলে। তিনি জামিয়া বিন্নুরীয়াতে পড়াশোনা করেছেন। তিনি ফেডারেল উর্দু বিশ্ববিদ্যালয় থেকে কলাবিদ্যায় স্নাতক এবং স্নাতকোত্তর ডিগ্রি লাভ করেন। ২০২০ সালে তিনি তার ডক্টরেট পড়াশোনা শেষ করেন।
২০২০ সালের জুনে তার পিতা মুহাম্মদ নাঈমের মৃত্যুর পর তিনি বিন্নুরীয়ার মুহতামিম নিযুক্ত হন। তিনি মাজমাউল উলুম আল ইসলামিয়ার সহ-সভাপতি হিসেবেও দায়িত্ব পালন করছেন, যা ধর্মীয় ও ধর্মনিরপেক্ষ শিক্ষার মধ্যে সমন্বয় সাধনের জন্য ২০২১ সালের মে মাসে গঠিত একটি শিক্ষা বোর্ড।
আলিফুশি

আলিফুশি (ধিবেহী: އަލިފުށި) হলো মালদ্বীপের রা আতল নামক প্রশাসাসনিক বিভাগের বসতিপূর্ণ একটি দ্বীপ।
লেফটেন্যান্ট এফ,এফ, পওয়েল ১৮৩৪-৩৬ সালের মধ্যবর্তী সময়ে মালদ্বীপের প্রবালপ্রাচীরে হওয়া জরিপে গুরুত্বপূর্ণ ভূমিকা পালন করেন। তার নামানুসারে ক্যাপ্টেন রবার্ট মোর্সবি আলিফুশি এবং এত্থিঙ্গিলি দ্বীপদ্বয়ের নামকরণ করেন পওয়েল দ্বীপপুঞ্জ। পওয়েল পরবর্তীতে ক্যাপ্টেন পদে পদন্নোতি পেয়ে সিলনের উত্তর-পশ্চিম উপকূলে জরিপের কাজে যান।
আলিফুশি এবং এত্থিঙ্গিলি ( নৌবিভাগের তালিকা অনুসারে পাওয়েল দ্বীপপুঞ্জ) দ্বীপপুঞ্জ একটি বিচ্ছিন্ন শিলার উপর, যা গভীর জলে পরিবেষ্টিত এবং প্রধান উত্তর মালহস্মাদুলহু প্রবাল্প্রাচীরের উত্তর প্রান্তের মধ্যে দাঁড়িয়ে আছে।  
আলিফুশি রাজধানী মালে হতে ২০৭.৪৩ কিলোমিটার (১২৯ মাইল; ১১২ নটিক্যাল মাইল) উত্তরে অবস্থিত।
২০০৬ সালে আলিফুশি দ্বীপে জনসংখ্যা ১৯৭৪ (এক হাজার নয়শত চুয়াত্তর) হলেও ২০১৪ সালে তা ২০.১ শতাংশ হ্রাস পেয়ে জনসংখ্যা ১৫৭৮ (এক হাজার পাঁচশত আটাত্তর)- এ নেমে আসে।
এই দ্বীপটি তার কাঠমিস্ত্রি এবং নৌকা নির্মাতাদের জন্য বিখ্যাত।
মুখতার আলম শিকদার

মুখতার আলম শিকদার হচ্ছেন কাবা ঘরের গিলাফ প্রস্তুতকারক প্রতিষ্ঠানের প্রধান ক্যালিগ্রাফার। সৌদি সরকার শায়খ মোখতার আলম শিকদারকে বিশেষভাবে সন্মান প্রদান করে সে দেশের নাগরিকত্ব প্রদান করেছে। তিনি একজন কুরআনের হাফেজ ছিলেন।
শায়খ মুখতার আলম শিকদার ১৯৬২ সালে সৌদি আরবের পবিত্র মক্কা নগরীতে জন্মগ্রহণ করেন। শায়খ মুখতার আলম শিকদার লোহাগাড়া উপজেলার আধুনগর ইউনিয়নের রশিদের ঘোনা কবির মোহাম্মদ শিকদার পাড়ার মফিজুর রহমান ও শিরিন আক্তারের পুত্র। উল্লেখ্য,শায়খ মুখতার আলম শিকদারের পিতা মফিজুর রহমান কাজের সুবাধে ১৯৫৯ সাল হতে সপরিবারে সৌদি আরবে বসবাস করে আসছিলেন। তিনি বিবাহিত ও চার কন্যা সন্তানের জনক।
মুখতার আলম ১৯৭৭ সালে পবিত্র কোরআন হিফজ সম্পন্ন করেন। মোখতার আলম ১৯৭৮ সালে গ্র্যান্ড মসজিদের ক্যালিগ্রাফি স্কুলে ভর্তি হন। সেখানে তিনি দুই বছর পড়াশোনা করেন। ১৯৯২ সালে মক্কার বিখ্যাত উম্মুল কোরা বিশ্ববিদ্যালয় থেকে শিল্পকলা বিষয়ে স্নাতক ও ২০০১ সালে স্নাতকোত্তর সম্পন্ন করেন। বর্তমানে পিএইচডি গবেষণারত। ১৯৯৫ সাল থেকে তিনি একই বিশ্ববিদ্যালয়ে শিল্পকলা বিষয়ে শিক্ষকতা করেন । ৪০ বছর যাবত তিনি আরবী ক্যালিগ্রাফি পেশায় কাজ করছেন। এছাড়া তিনি একই বিশ্ববিদ্যালয়ের ডিপ্লোমা, স্নাতকোত্তর ও পিএইচডি ডিগ্রিধারীদের সার্টিফিকেটের ক্যালিগ্রাফার হিসেবেও কাজ করেছেন।
মুখতার আলম ২০০২ সাল হতে মক্কার পবিত্র কাবা ঘরের গিলাফ (কিসওয়াহ্) প্রস্তুতকারক প্রতিষ্ঠানে প্রধান ক্যালিগ্রাফার হিসেবে কর্মরত আছেন। বিভিন্ন আন্তর্জাতিক প্রদর্শনী ও ফোরামে তাঁর প্রধান ক্যালিওগ্রাফিগুলো প্রদর্শিত হয়েছে। ক্যালিগ্রাফি দক্ষতা বিষয়ক প্রশিক্ষণে তিনি গুরুত্বপূর্ণ পাঠদান করেন। মক্কার দ্য ইনস্টিটিউট অব হলি মসকো তথা পবিত্র মসজিদুল হারাম পরিচালিত প্রতিষ্ঠানে ক্যালিগ্রাফি বিষয়ক তাঁর পাঠ শেখানো হচ্ছে। শায়খ মোখতার আলম শিকদার তাঁর পূর্বসূরী আবদুর রহিম বোখারীর স্থলাভিষিক্ত হয়েছেন। তিনি ১৯৯৬ সালে ৯০ বছর বয়সে মারা যান।
রেনং

রেনং ( (উচ্চারণ)) দক্ষিণ থাইল্যান্ডের একটি শহর ("থেসাবান মুয়াং"), রেনং প্রদেশ এবং মুয়াং রেনং জেলার প্রাক্তন রাজধানী। শহরটি পুরো তাম্বন খাও নিভেট এলাকা জুড়ে অবস্থিত। ২০০৫ সালের হিসাবে, এর জনসংখ্যা ছিল ১৬,১৬৩ জন। সড়কপথে ব্যাংককের ৫৮৬ কিলোমিটার (৩৬৪ মাইল) দক্ষিণ-পশ্চিমে রেনং শহর অবস্থিত।
রেনং শহর মায়ানমারের কাওথাউং (পূর্বে ভিক্টোরিয়া পয়েন্ট)-এর বিপরীতে, পাক চান (বা ক্রাবুরি) নদীর মোহনায় অবস্থিত। রেনং শহরের পূর্বে রয়েছে টেনাসেরিম পাহাড় এবং উত্তরে মোহনার প্রান্ত বরাবর আরেকটি ছোট শৈল প্রবাহিত হয়েছে।
রেনং একটি গ্রীষ্মমণ্ডলীয় মৌসুমী জলবায়ুর শহর (কোপেন জলবায়ু শ্রেণিবিভাগ "Am" )। সারা বছর তাপমাত্রার তেমন পরিবর্তন না হলেও, প্রাক-বর্ষা মৌসুমে (ফেব্রুয়ারি থেকে এপ্রিল) দিনে কিছুটা গরম অনুভূত হয়। তবে, টেনাসেরিম পাহাড়ের পশ্চিমে রেনং শহর অবস্থিত বলে, বর্ষা মৌসুমে বৃষ্টিপাতের হার ব্যাপকভাবে বৃদ্ধি পায়, ফলশ্রুতিতে মে থেকে অক্টোবর পর্যন্ত মুষলধারে বৃষ্টি হয় এবং এপ্রিল ও নভেম্বরের পরিবর্তনের মাসে উল্লেখযোগ্য পরিমাণে বৃষ্টিপাত হয়।
ফেত কাসেম রোড (থাইল্যান্ড রুট ৪) রেনং শহরের মধ্য দিয়ে চলে গেছে। শহর থেকে বিমানবন্দর প্রায় ২৪ কিলোমিটার (১৫ মাইল) দক্ষিণে অবস্থিত।
থাইল্যান্ড বন্দর কর্তৃপক্ষ রেনং বন্দর পরিচালনা করে, যা ভারত মহাসাগরে থাইল্যান্ডের প্রধান বন্দর। ২০০৮ সালের রেনং-এর মানব-পাচারের ঘটনায় ৫৪ নিহত হয়েছিলেন বলে জানা যায়।
তুগু যোগজাকার্তা

তুগু যোগজাকার্তা ( জাভানিজ : ꦠꦸꦒꦸꦔꦪꦺꦴꦒꦾꦏꦂꦠ, "Tugu Ngayogyakarta" ) হল ইন্দোনেশিয়ার যোগিয়াকার্তা শহরের একটি গুরুত্বপূর্ণ ঐতিহাসিক ল্যান্ডমার্ক। "তুগু" মানে স্মৃতিস্তম্ভ, যা সাধারণত সেই অঞ্চলের বৈশিষ্ট্যগত বৈশিষ্ট্যের ধারণার প্রতীক হিসেবে নির্মিত হয়। তার ঐতিহাসিক পটভূমির কারণে, তুগু যোগজাকার্তা শহরের একটি ঐতিহাসিক আইকন হয়ে উঠেছে।
তুগু যোগজাকার্তা শহরের মাংকুবুমি স্ট্রীট, সুদিরমান স্ট্রীট, এএম সাঙ্গাজি স্ট্রীট এবং ডিপেনোগোরো রাস্তার মধ্যে সংযোগস্থলের ঠিক মাঝখানে অবস্থিত। 
তুগু নামটিও যোগজাকার্তা রেলওয়ে স্টেশনের একটি বিকল্প নাম।
স্মৃতিস্তম্ভটি ১৭৫৫ সালে শ্রী সুলতান হামেংকুবুওনো প্রথম দ্বারা নির্মিত হয়েছিল। "এটি তুগু গোলং-গিলিগ" (গোলং-গিলিগ মনুমেন্ট) নামে পরিচিত ছিল এবং এটি জনগণের আধ্যাত্মিক ঐক্যের চেতনায় নির্মিত হয়েছিল। "স্মৃতিস্তম্ভের শীর্ষটি" গোলাকার (গোলং) আকৃতির ছিল এবং মেরুটি নলাকার ( "গিলিগ" ) আকৃতির ছিল, তাই এর নাম। স্মৃতিস্তম্ভের উচ্চতা ২৫ মিটার। এটি উপরের দিকে একটি নলাকার মেরু শঙ্কু আকারে নির্মিত হয়েছিল, নীচে একটি বৃত্তাকার বেড়া হিসাবে, যখন শীর্ষ বৃত্তাকার। এটি দক্ষিণ সমুদ্র, যোগজাকার্তা প্রাসাদ এবং মাউন্ট মেরাপিকে সংযোগকারী লাইন তৈরি করা হয়েছিল। ধ্যানের সময়, বলা হয়েছিল যে তৎকালীন যোগজাকার্তার সুলতান এই স্মৃতিস্তম্ভটিকে মাউন্ট মেরাপির চূড়ার মুখোমুখি করার জন্য একটি মানদণ্ড হিসাবে ব্যবহার করেছিলেন। 
১৮৬৭ সালের ১০ জুন একটি বড় ভূমিকম্পের সময় স্মৃতিস্তম্ভটি ধসে পড়ে। ১৮৮৯ সালে, ডাচ ঔপনিবেশিক সরকার একটি বর্গাকার আকৃতির স্মৃতিস্তম্ভটি সংস্কার করে। স্মৃতিস্তম্ভের শীর্ষটি পূর্বের গোলাকার আকৃতির পরিবর্তে শঙ্কু আকারে নির্মিত হয়েছিল, যার ডগায় একটি ছোট বল ছিল। স্মৃতিস্তম্ভের উচ্চতাও ২৫ মিটার থেকে ১৫ মিটারে নেমে এসেছে। সেই থেকে, এই স্মৃতিস্তম্ভটি সেই সময়ে "ডি উইট্টে পাল" (দ্য হোয়াইট মনুমেন্ট) নামেও পরিচিত।
২০১২ সালে, স্মৃতিস্তম্ভটির সংস্কার করা হয়েছিল। আলংকারিক হলুদ পেইন্টিংটি ডগায় বল সহ করা হয়েছিল। আলংকারিক পেইন্টটি ২২ ক্যারেট সোনা দিয়ে তৈরি করা হয়েছিল। বর্তমানে স্মৃতিসৌধকে ঘিরে একটি ছোট পার্ক রয়েছে।
সনাতনী

সনাতনী (,) শব্দটি হিন্দু কর্তব্যকে বর্ণনা করতে ব্যবহৃত হয় যা বেদ, উপনিষদ, পুরাণ এবং অন্যান্য হিন্দু ধর্মগ্রন্থ যেমন রামায়ণ এবং এর সংস্করণগুলি, সেইসাথে মহাভারত (ভগবদ্গীতা সহ) থেকে শিক্ষাকে অন্তর্ভুক্ত করে, যেটিকে প্রায়ই হিন্দু দর্শনের সংক্ষিপ্ত নির্দেশিকা এবং মানব জীবনের স্বয়ংসম্পূর্ণ ব্যবহারিক নির্দেশিকা হিসাবে বর্ণনা করা হয়। শব্দটি সনাতনধর্ম থেকে উদ্ভূত হয়েছে, যার উৎস মানব ইতিহাসের বাইরে, যেমনটি হিন্দু ধর্মগ্রন্থে প্রকাশিত হয়েছে।
সনাতানীদের সাধারণ কর্তব্যের মধ্যে রয়েছে সততা, জীবকে আঘাত করা থেকে বিরত থাকা, পবিত্রতা, সদিচ্ছা, করুণা, ধৈর্য, ​​সহনশীলতা, আত্মসংযম, উদারতা ও তপস্যা।
যেহেতু অনেক সংস্কারপন্থী সম্প্রদায় সমাজ বা সন্তের নেতৃত্বে ছিল, তাই সনাতনীকে প্রায়শই সমাজবাদী ও সন্তপন্থীদের (অর্থাৎ যারা তাদের সন্তের দেখানো পথে চলে) এর বিপরীতে ধরা হয়। দক্ষিণ ভারতের বিপরীতে, যেখানে শৈবধর্ম, শাক্তধর্ম ও বৈষ্ণবধর্মের মতো ধর্মীয় ঐতিহ্যগুলি প্রধান হিন্দু সম্প্রদায় গঠন করে, এবং উত্তর ভারতের অনেক অঞ্চলে "তারা কার্যকরভাবে সনাতনী পরিচয়ের অধীনে অন্তর্ভুক্ত ছিল" এবং সমাজ ও সন্তপন্থীরা হিন্দুদের মধ্যে কোনো পার্থক্য করেনি।
আর্য সমাজের মতো সংস্কারবাদী সম্প্রদায় প্রায়শই তাদের পদ্ধতিতে মৌলবাদী। আর্য সমাজ বেদকে অভ্রান্ত ধর্মগ্রন্থ হিসেবে গণ্য করে এবং সনাতনী হিন্দুধর্মের অবৈদিক উদ্ভাবন হিসেবে যাকে তা প্রত্যাখ্যান করে। অ-বৈদিক সংযোজনগুলির মধ্যে রয়েছে উত্তরাধিকারসূত্রে প্রাপ্ত বর্ণ, শ্রদ্ধেয় সম্প্রদায় হিসাবে ব্রাহ্মণদের অবস্থান, মূর্তিপূজা, এবং সনাতনী হিন্দুধর্মসভায় হাজার হাজার দেবতার সংযোজন।
এই পার্থক্যগুলি প্রায়ই সামাজিক অনুশীলনে স্পষ্ট হয়।
আর্য সমাজী বিবাহ, উদাহরণস্বরূপ, বৈদিক অনুশীলনের উপর ভিত্তি করে এবং যে কোন বর্ণ-ঐতিহ্যের যোগ্য ব্যক্তির সাথে বিবাহ পরিচালনা করার প্রবণতা সহজ ও সংক্ষিপ্ত হতে থাকে, যেখানে সনাতনী বিবাহগুলি দীর্ঘ হয়, আরও জটিল আচার-অনুষ্ঠান সহ এবং সর্বদা কার্যকারী ব্রাহ্মণ পুরোহিত জড়িত।
সনাতনী ও সংস্কারবাদীরা (যেমন আর্য সমাজ, রাধা সোমি ও রামকৃষ্ণ মিশন) এক শতাব্দীরও বেশি সময় ধরে অনুসারীদের জন্য প্রতিদ্বন্দ্বিতা করেছে, কখনও কখনও হিন্দু সমাজে গভীর বিভেদ সৃষ্টি করেছে, যেমনটি দক্ষিণ আফ্রিকান হিন্দুদের ক্ষেত্রে ছিল আর্য সমাজ ও সনাতনীদের মধ্যে বিভক্তি। যদিও সংস্কারবাদী দলগুলি প্রাথমিকভাবে আরও ভালভাবে সংগঠিত হয়েছিল, ১৮৬০ সালের মধ্যে, সনাতনী গোষ্ঠীগুলিতেও অভ্যন্তরীণ পাল্টা-সংস্কারের একটি প্রক্রিয়া চলছিল, এবং সনাতন ধর্মের মতো আধুনিক লাইনে গোঁড়া বিশ্বাসের প্রচারের জন্য সমাজের আবির্ভাব ঘটে ১৮৭৩ সালে রক্ষিণী সভা। কিছু ধর্মীয় ভাষ্যকার হিন্দুধর্মের মধ্যে সনাতানি-সামাজি দ্বিধাবিভক্তিকে খ্রিস্টান ধর্মের ক্যাথলিক-প্রতিবাদী  বিভাগের সাথে তুলনা করেছেন।
জুমেইরাহ দ্বীপপুঞ্জ

জুমেইরাহ দ্বীপপুঞ্জ () হল দুবাই, সংযুক্ত আরব আমিরাতের একটি আবাসন উন্নয়ন প্রকল্প, যা দুবাইয়ের অন্যতম বড় ডেভেলপার নাখিল প্রপার্টিজ তৈরি করেছে। এটি দুবাই মেরিনা এবং জুমেইরাহ লেক টাওয়ারের সরাসরি অভ্যন্তরীণে অবস্থিত, প্রধান মেরুদন্ডী হাইওয়ে, শেখ জায়েদ রোড (ই১১) এর ঠিক পূর্বে, ইন্টারচেঞ্জ ৫ এবং ৬ এর মধ্যে। জুমেইরাহ দ্বীপপুঞ্জ ছোট ছোট দ্বীপ নিয়ে গঠিত (যাদের গুচ্ছ বলা হয়), প্রতিটিতে ১৬টি ভিলা রয়েছে। ভিলার ক্লাস্টার মডেলের নকশা ইসলামিক থেকে ভূমধ্যসাগরীয় স্থাপত্য বিদ্যমান। এত বড় যে পুরো কমপ্লেক্সে ভূমি থেকে জলের অনুপাত ২৩:৭৭। কমপ্লেক্সটিতে রয়েছে ৫০টি দ্বীপ (যার মধ্যে ৪৬টি আবাসিক ক্লাস্টার), একটি রেস্টুরেন্ট, একটি সুপারমার্কেট, একটি ক্লাব হাউস, একটি জিম, বিউটি পার্লার, ফার্মেসি এবং একটি অবসর সুবিধা ভবন। ৭৩৬টি বাড়ির প্রত্যেকটির নিজস্ব সুইমিং পুল রয়েছে। প্রকল্পটি ২০০৬ সালের শেষের দিকে সম্পন্ন হয়েছে।
জুমেইরাহ দ্বীপপুঞ্জ হল একটি গেটেড সম্প্রদায় যেখানে টাউনহাউস রয়েছে যেখানে অনেক সুবিধা রয়েছে যেমন এন-স্যুট বাথরুম, মেইড রুম, অধ্যয়ন, ব্যক্তিগত বাগানের বারান্দা, আউটডোর সোপান, ছাদের ছাদ এবং একটি ডাবল গ্যারেজ। নির্মাণ কাজ ২০১৪ সালে শুরু হয়েছিল এবং টাউনহাউসগুলি ২০১৭ সালে শেষ হয়েছিল৷ সেখানকার বাসিন্দারা একটি সাম্প্রদায়িক পুল, বাগান এবং একটি জগিং ট্র্যাকের অ্যাক্সেস উপভোগ করতে পারে৷ জুমেইরাহ দ্বীপপুঞ্জে একটি বাড়ি থাকার বিভিন্ন সুবিধা রয়েছে যেমন সুন্দর লেকসাইড ভিউ, ইনফিনিটি পুল, স্পোর্টস বার, ল্যান্ডস্কেপ বাগানগুলি খোলা জলের অংশ এবং একটি নিরাপদ গেটেড সম্প্রদায়ে বসবাস করার ক্ষমতা। বিভিন্ন বাড়ি ৫টি ভিন্ন থিম দ্বারা অনুপ্রাণিত। এগুলি হল মরুদ্যান, ইউরোপীয়, ভূমধ্যসাগরীয়, ইউরোপীয়, ইসলামিক এবং ক্রান্তীয়। এটি সম্ভাব্য বাসিন্দাদের বিভিন্ন সমসাময়িক স্থাপত্য নকশা থেকে বাছাই করতে সক্ষম করে। 
জুমেইরাহ দ্বীপপুঞ্জ এলাকায় উপলব্ধ বিভিন্ন স্থাপত্য শৈলীর উপর ভিত্তি করে পাঁচটি ভিন্ন ক্লাস্টারের নামকরণ করা হয়েছে। 
আশেপাশের জায়গার মধ্যে রয়েছে
সৌদি আরবে তথ্যপ্রযুক্তিনির্ভর শাসন

সৌদি আরবে ই-গভর্নমেন্ট ৭ সেপ্টেম্বর ২০০৩ তারিখের রাজকীয় ডিক্রি নং 7/B/33181 অনুসারে প্রতিষ্ঠিত হয়েছিল।ই-গভর্নমেন্ট তৈরি করেছে যোগাযোগ ও তথ্য প্রযুক্তি মন্ত্রণালয়। ২০০৫ সালে, যোগাযোগ ও তথ্য প্রযুক্তি মন্ত্রণালয় অর্থ মন্ত্রণালয় এবং যোগাযোগ ও তথ্য প্রযুক্তি কমিশনের সাথে ই-গভর্নমেন্ট প্রোগ্রাম "ইয়েসার" তৈরি করে। পোর্টালটি সৌদি আরবের লোকদের জন্য প্রায় ২৫০০টি পরিষেবা প্রদান করে। পরিষেবার মূল লক্ষ্য হল দ্রুত এবং পর্যাপ্ত সহায়তা প্রদানের মাধ্যমে নাগরিক, বাসিন্দা এবং দর্শনার্থীদের লেনদেন সহজতর করা। অধিকন্তু, ইয়েসার দক্ষতা এবং ক্ষমতার উন্নতির মাধ্যমে একটি টেকসই অগ্রগতি অর্জনে সরকারি সংস্থাগুলিকে উৎসাহিত করতে অবদান রাখে।
জাতিসংঘের ই-গভর্নমেন্ট সার্ভে দ্বারা পরিচালিত একটি মূল্যায়নে রিয়াদ, সৌদি আরব, অন্যান্য ৪০টি শহরের মধ্যে ৩০তম স্থান পেয়েছে।
আগস্ট ২০১৯ সালে, সৌদি আরব দেশে উদ্ভাবন এবং ডিজিটাল রূপান্তরকে সমর্থন করার জন্য ডেটা এবং কৃত্রিম বুদ্ধিমত্তার জন্য সৌদি কর্তৃপক্ষ প্রতিষ্ঠার জন্য একটি রাজকীয় ডিক্রি ঘোষণা করেছে। রাজ্যের ভিশন ২০৩০ অর্জনের জন্য আরও দুটি সংস্থা তৈরি করা হয়েছিল এবং কর্তৃপক্ষের সাথে যুক্ত হয়েছিল।এই সংস্থাগুলি হল: "দ্য ন্যাশনাল সেন্টার ফর আর্টিফিশিয়াল ইন্টেলিজেন্স" এবং "দ্য ন্যাশনাল ডেটা ম্যানেজমেন্ট অফিস"।
"মেড কনসাল্ট" হলো সৌদি স্বাস্থ্য মন্ত্রণালয় দ্বারা চালু করা একটি অ্যাপ্লিকেশন। অ্যাপটির মূল উদ্দেশ্য হল ডায়াগনস্টিক ভুল কমানো এবং রোগীদের নিরাপত্তা ব্যবস্থার উন্নতি করা। অ্যাপটি ভিজ্যুয়াল যোগাযোগ কৌশল ব্যবহার করে স্বল্পোন্নত দেশগুলোতে চিকিৎসা চিকিৎসক প্রদাষ এবং বিশ্বব্যাপী পরামর্শপ্রদানে ব্যবহৃত হয়। এটি ডব্লিউএইচও এবং কেএসরিলিফের সহযোগিতায় চালু করা হয়েছিল।
সৌদি ভিশন ২০৩০ এর কাঠামোর মধ্যে, সৌদি মন্ত্রণালয় ২০২৯ সালে জর্ডানে প্রথম ই-ভিসা প্রকল্প চালু করেছে। প্রকল্পের মূল লক্ষ্য হজযাত্রীদের সর্বোত্তম এবং সেরা পরিষেবা প্রদান করা। তাছাড়া, বিশ্বের বিভিন্ন সৌদি মিশনারিরা এখন দেশটিতে যেতে ইচ্ছুক পর্যটকদের জন্য ই-ভিসা আবেদন বাস্তবায়নের জন্য নিজেদের প্রস্তুত করছে। সেখানে বিভিন্ন কার্যক্রম সংঘটিত হয়।
২০১৯ সালে, সৌদি হজ ও ওমরাহ মন্ত্রণালয় বিশ্বব্যাপী হজ ও ওমরাহ পালন করতে ইচ্ছুক মুসলমানদের ই-ভিসা প্রদানের কার্যক্রম শুরু করে। এই ধরনের একটি ইলেকট্রনিক ভিসা একটি এজেন্সি পরিদর্শন এবং সৌদি দূতাবাস দ্বারা পাসপোর্ট চেক করার প্রক্রিয়াকে প্রতিস্থাপন করবে৷
এটি একটি অনলাইন ই-ভিসা প্রদানের ব্যবস্থা যা সৌদি কর্তৃপক্ষ ২০১৯ সালে চালু করেছে। ভিসার মূল লক্ষ্য হল "জেদ্দা সিজন" পর্যটন উৎসবে যোগদান করতে ইচ্ছুক ব্যক্তিদের উৎসাহিত করা। ভিসাটি ৩ মিনিটের মধ্যে প্রক্রিয়া করা এবং প্রদান করা যেতে পারে তবে শর্ত থাকে যে আবেদনকারী জেদ্দা সিজনের অন্তত একটি ইভেন্টের জন্য একটি টিকিট কিনবেন৷
পূর্বাঞ্চল এক্সপ্রেসওয়ে

পূর্বাঞ্চল এক্সপ্রেসওয়ে ভারতের উত্তরপ্রদেশ রাজ্যের একটি ৩৪০.৮ কিমি দীর্ঘ ও ৬-লেন চওড়া (৮ লেন পর্যন্ত প্রসারিত করা সম্ভব) প্রবেশাধিকার-নিয়ন্ত্রিত এক্সপ্রেসওয়ে। এক্সপ্রেসওয়েটি গাজীপুর জেলার এনএইচ-৩১-এর পার্শ্ববর্তী হায়দরিয়া গ্রামের সঙ্গে লখনউ জেলার গোসাইনগঞ্জের নিকটে চাঁদ সরাই গ্রামকে সংযুক্ত করে। এটি উত্তরপ্রদেশ এক্সপ্রেসওয়েজ ইন্ডাস্ট্রিয়াল ডেভেলপমেন্ট অথরিটি (ইউপিইআইডিএ) দ্বারা বিকাশিত করা হয়। পূর্বাঞ্চল এক্সপ্রেসওয়েতে বিমানের জরুরি অবতরণের জন্য সুলতানপুর জেলার কুরেভারের নিকট আখলকিরি করবত গ্রামে একটি ৩.২ কিলোমিটার দীর্ঘ বিমান স্ট্রীপ রয়েছে। নির্মাণ কাজ ইউপিইআইডিএ দ্বারা ২০১৮ সালের ১০ই অক্টোবর শুরু হয় এবং উদ্বোধন ২০২১ সালের ১৬ই নভেম্বর করা হয়।
প্রকল্পটি উত্তরপ্রদেশের তৎকালীন মুখ্যমন্ত্রী অখিলেশ যাদব ২০১৫ সালের মে মাসে লখনউ-আজমগড়-বালিয়া এক্সপ্রেসওয়ে হিসাবে ঘোষণা করেছিলেন। পরে, যোগী আদিত্যনাথ সরকার দ্বারা লখনউ-আজমগড়-গাজিপুরে রুট পরিবর্তন করা হয় এবং প্রয়োজনীয় জমির প্রায় ৯৫% অধিগ্রহণের পরে, ২০১৮ সালের ১৪ই জুলাই প্রধানমন্ত্রী নরেন্দ্র মোদি দ্বারা পূর্বাচল এক্সপ্রেসওয়ের ভিত্তিপ্রস্তর স্থাপন করা হয়। ভূমি অধিগ্রহণ খরচ সহ মোট ₹২২,৪৯৪ কোটির প্রকল্প মূল্যের এক্সপ্রেসওয়েটি হল ভারতের দীর্ঘতম এক্সপ্রেসওয়ে।
এক্সপ্রেসওয়েটি বারাণসী-আজমগড় মহাসড়কের সঙ্গে একটি পৃথক সংযোগ সড়কের মাধ্যমে যুক্ত করা হবে। ইউপিইআইডিএ গোরখপুর লিঙ্ক এক্সপ্রেসওয়েও নির্মাণ করছে, যা গোরখপুর জেলার জৈতপুর গ্রামকে আজমগড় জেলার সালারপুর গ্রামের পূর্বাঞ্চল এক্সপ্রেসওয়ের সঙ্গে সংযুক্ত করবে। ১৭ কিমি দীর্ঘ, ৪-লেনের চওড়া "বক্সার-গাজিপুর এলিভেটেড রোড" (বক্সারের ভারাউলি থেকে গাজীপুরের হায়দরিয়া) সম্পন্ন হওয়ার পরে, উত্তরপ্রদেশের লখনউ শহর পূর্বাঞ্চল এক্সপ্রেসওয়ে ও ইনএইচ-৯২২ দ্বারা বিহারের আরা ও পাটনার সঙ্গে সরাসরি সংযুক্ত হবে।
আলেকজান্দ্রিয়ার অ্যাথানাসিয়াস

আলেকজান্দ্রিয়ার অ্যাথানাসিয়াস (সি.২৯৬ -২৯৮ -২ মে ৩৭৩), যাকে অ্যাথানাসিয়াস দ্য গ্রেট, অ্যাথানাসিয়াস দ্য কনফেসার বা প্রাথমিকভাবে কপ্টিক অর্থোডক্স চার্চে বলা হয়, অ্যাথানাসিয়াস দ্য অ্যাপোস্টলিক, ছিলেন আলেকজান্দ্রিয়ার ২০ তম বিশপ/খ্রিষ্টধর্মীয়পুরোহিত(অ্যাথানাসিয়াস আই)।তার অন্তর্বর্তী এপিস্কোপ্যাসি ৪৫ বছর বিস্তৃত ছিল (সি. ৮ জুন ৩২৮ -২ মে ৩৭৩), যার মধ্যে ১৭ টিরও বেশি পাঁচটি নির্বাসিতকে অন্তর্ভুক্ত করেছিল, যখন তাকে চারটি ভিন্ন রোমান সম্রাটের আদেশে প্রতিস্থাপিত করা হয়েছিল।অ্যাথানাসিয়াস ছিলেন একজন খ্রিস্টান ধর্মতত্ত্ববিদ, একজন চার্চ ফাদার, আরিয়ানবাদের বিরুদ্ধে ত্রিত্ববাদের প্রধান রক্ষক এবং চতুর্থ শতাব্দীর একজন বিখ্যাত কপটিক খ্রিস্টান ( মিশরীয় ) নেতা।
এরিয়াস এবং এরিয়ানিজমের সাথে দ্বন্দ্বের পাশাপাশি ধারাবাহিক রোমান সম্রাটরা অ্যাথানাসিয়াসের কর্মজীবনকে আকার দিয়েছে।৩২৫ সালে, ২৭ বছর বয়সে, অ্যাথানাসিয়াস নাইসিয়ার প্রথম কাউন্সিলের সময় আলেকজান্দ্রিয়ার বিশপ আলেকজান্ডারের একজন ডেকন এবং সহকারী হিসাবে আরিয়ানদের বিরুদ্ধে তার প্রধান ভূমিকা শুরু করেছিলেন।রোমান সম্রাট কনস্টানটাইন দ্য গ্রেট ৩২৫ সালের মে-আগস্ট মাসে কাউন্সিল ডেকেছিলেন যে আরিয়ান অবস্থানকে সম্বোধন করতে যে ঈশ্বরের পুত্র , নাজারেথের যিশু, পিতার থেকে একটি স্বতন্ত্র পদার্থ।সেই কাউন্সিলের তিন বছর পর, অ্যাথানাসিয়াস আলেকজান্দ্রিয়ার আর্চবিশপ হিসেবে তার পরামর্শদাতার স্থলাভিষিক্ত হন।আরিয়ানদের সাথে বিরোধ ছাড়াও (নিকোমিডিয়ার ইউসেবিয়াসের নেতৃত্বে শক্তিশালী এবং প্রভাবশালী আরিয়ান চার্চম্যান সহ), তিনি সম্রাট কনস্টানটাইন, দ্বিতীয় কনস্ট্যান্টিয়াস, জুলিয়ান দ্য অ্যাপোস্টেট এবং ভ্যালেনসের বিরুদ্ধে লড়াই করেছিলেন। তিনি অ্যাথানাসিয়াস কনট্রা মুন্ডুম (ল্যাটিন ভাষায় অ্যাথানাসিয়াস অ্যাগেইনস্ট দ্য ওয়ার্ল্ড) নামে পরিচিত ছিলেন।
তা সত্ত্বেও, তার মৃত্যুর কয়েক বছরের মধ্যে, নাজিয়ানজাসের গ্রেগরি তাকে "চার্চের স্তম্ভ" বলে অভিহিত করেন।তাঁর লেখাগুলি পশ্চিম এবং প্রাচ্যের পরবর্তী চার্চ ফাদারদের দ্বারা ভালভাবে সমাদৃত হয়েছিল, যারা শব্দ-হওয়া-মানুষের প্রতি তাদের ভক্তি, যাজক সংক্রান্ত উদ্বেগ এবং সন্ন্যাসবাদের প্রতি আগ্রহ লক্ষ্য করেছিলেন।অ্যাথানাসিয়াসকে ক্যাথলিক চার্চের চার্চের চারজন শ্রেষ্ঠ প্রাচ্যের ডাক্তারদের একজন হিসাবে বিবেচনা করা হয়।ইস্টার্ন অর্থোডক্স চার্চে অ্যাথানাসিয়াসই প্রথম ব্যক্তি যিনি নিউ টেস্টামেন্টের একই ২৭ টি বই চিহ্নিত করেছেন যা আজ ব্যবহার করা হচ্ছে।তিনি একজন খ্রিস্টান সাধু হিসেবে সম্মানিত, যার ভোজের দিনটি পশ্চিম খ্রিস্টধর্মে ২মে , কপ্টিক অর্থোডক্স চার্চে ১৫ মে এবং অন্যান্য পূর্ব অর্থোডক্স চার্চে ১৮ জানুয়ারি।ওরিয়েন্টাল এবং ইস্টার্ন অর্থোডক্স চার্চ, ক্যাথলিক চার্চ, লুথেরান গির্জা এবং অ্যাংলিকান কমিউনিয়ন দ্বারা তিনি সম্মানিত।
বুন্দেলখণ্ড এক্সপ্রেসওয়ে

বুন্দেলখন্ড এক্সপ্রেসওয়ে ভারতের উত্তরপ্রদেশ রাজ্যে একটি ২৯৬ কিলোমিটার দীর্ঘ ও ৪-লেন চওড়া (৬-তে প্রসারিত) নির্মাণাধীন প্রবেশাধিকার-নিয়ন্ত্রিত এক্সপ্রেসওয়ে। এটি ইটাওয়া জেলার আগ্রা-লখনউ এক্সপ্রেসওয়ের পার্শ্ববর্তী কুদ্রাইল গ্রামের সঙ্গে চিত্রকূট জেলার এনএইচ-৩৫-এর পার্শ্ববর্তী গোন্দা গ্রামকে সংযুক্ত করবে। প্রধানমন্ত্রী নরেন্দ্র মোদি ২০২০ সালের ২৯শে ফেব্রুয়ারি বুন্দেলখণ্ড এক্সপ্রেসওয়ের ভিত্তিপ্রস্তর স্থাপন করেন। অনুমান করা হচ্ছে, যে এক্সপ্রেসওয়ে চিত্রকূট ধামে পর্যটনকে বাড়িয়ে তুলবে।
প্রকল্পটি এপ্রিল ২০১৭ সালে উত্তর প্রদেশের মুখ্যমন্ত্রী যোগী আদিত্যনাথ দ্বারা চালু করা হয়। এটি উত্তরপ্রদেশ এক্সপ্রেসওয়েজ ইন্ডাস্ট্রিয়াল ডেভেলপমেন্ট অথরিটি (ইউপিইআইডিএ) দ্বারা বিকশিত হচ্ছে, জমি অধিগ্রহণের খরচ সহ যার মোট প্রকল্প মূল্য ₹১৪,৭১৬ কোটি।
সনাতন ধর্ম

সনাতন ধর্ম (), হলো সংস্কৃত এবং অন্যান্য ভারতীয় ভাষায় ব্যবহৃত হিন্দুধর্মের বিকল্প নাম।।
শব্দটি শ্রেণী, বর্ণ বা সম্প্রদায় নির্বিশেষে হিন্দুদের বাধ্যতামূলক "শাশ্বত" বা পরম কর্তব্য বা ধর্মীয়ভাবে নির্ধারিত অনুশীলনকে বোঝায়। সনাতন ধর্ম পবিত্র ধর্ম। পৃথিবীর অন্য সকল ধর্ম গ্রহন করার নিয়ম আছে কিন্তু সনাতন ধর্ম গ্রহনের নিয়ম নেই। কারন এই ধর্মটি হচ্ছে সৃষ্টির আদি থেকে এর কোন শুরু বা শেষ নেই। সনাতন ধর্ম পূর্বেও ছিলো এবং অনাদি কাল পর্যন্ত থাকবে। সৃষ্টির সকল কিছু সনাতন ধর্মের অধীন।
এই সনাতন ধর্ম প্রচারের উদ্দেশ্যেই সর্বধর্ম সমন্বয়ের আদর্শ সামনে রেখে নগেন্দ্রনাথ ভাদুড়ী যিনি মহর্ষি নগেন্দ্রনাথ এবং ভাদুড়ী মহাশয় নামেও সুপরিচিত - তিনি সনাতন ধর্ম প্রচারিণী সভা গঠন করেন। ১৮৯১-তে মহর্ষি নগেন্দ্রনাথ এই সনাতন ধর্ম প্রচারিণী সভা প্রতিষ্ঠা করেন।
সংস্কৃতে, সনাতন ধর্মের অর্থ ‘চিরন্তন ধর্ম’ বা ‘চিরন্তন পন্থা’। পালি ভাষায়, এর সমতুল্য শব্দ হচ্ছে "ধম্মো সনতনো" (धम्मो सनन्तनो)। হিন্দি ভাষায়, সংস্কৃত তৎসম শব্দের ধর্ম () ধর্ম হিসেবে ব্যবহৃত হয়। সনাতন ধর্ম () কেবল কোনো জাতিবাচক বা সম্প্রদায় ভিত্তিক নয়, বরং সকলের জন্য এক পন্থা হিসেবে বিবেচিত।
ধর্মকে প্রায়ই "কর্তব্য", "ধর্ম" বা "ধর্মীয় কর্তব্য" হিসাবে অনুবাদ করা হয় কিন্তু এর গভীর অর্থ রয়েছে। শব্দটি এসেছে, সংস্কৃত ধাতু মূল "ধৃ" থেকে যার অর্থ "ধরে রাখা, বজায় রাখা, ধারণ করা" (যেমন চিনির ধর্ম হল মিষ্টি হওয়া, আগুন গরম হওয়া)। ব্যক্তির ধর্ম কর্তব্যের সমন্বয়ে গঠিত যা তাদের সহজাত বৈশিষ্ট্য অনুযায়ী টিকিয়ে রাখে যা আধ্যাত্মিক ও বস্তুগত উভয়ই হয়, যা দুটি অনুরূপ প্রকার তৈরি করে:
সনাতন ধর্ম, অতীন্দ্রিয়, সর্বজনীন ও স্বতঃসিদ্ধ আইনকে বোঝায় যা আমাদের অস্থায়ী বিশ্বাস ব্যবস্থার বাইরে।
মনুস্মৃতি ও ভাগবত পুরাণ এর মতো শাস্ত্রীয় সংস্কৃত সাহিত্যে "সনাতন ধর্ম" শব্দগুচ্ছটি পাওয়া যায়।
ঊনবিংশ শতাব্দীর শেষের দিকে হিন্দু জাতীয়তাবাদ আন্দোলনের সময় “সনাতন” শব্দটি হিন্দুধর্মের অপর নাম হিসাবে প্রকাশ হয়েছিল। এর কারণ ছিল "হিন্দু" শব্দটি অ-দেশিয় ফার্সি শব্দ হওয়ায় এর ব্যবহার যেন না করা হয়।
বর্তমানে, সনাতন ধর্ম শুধুমাত্র হিন্দুধর্মের সাথে যুক্ত। বর্তমান সময়ে, সনাতন শব্দটির ব্যবহার হ্রাস পেয়েছে এবং "ঐতিহ্যগত" বা সনাতনী দৃষ্টিভঙ্গির উপর জোর দেওয়ার জন্য ব্যবহৃত হয় যা আর্য সমাজের মতো আন্দোলন দ্বারা আত্তীকৃত সামাজিক-রাজনৈতিক হিন্দুধর্মের বিপরীতে। সংস্কারের হানার বিরুদ্ধে হিন্দু ঐতিহ্য রক্ষার জন্য লাহোর সনাতন ধর্মসভার প্রচেষ্টার বিপরীতে, এখন জোর দেওয়া হচ্ছে যে সনাতন ধর্ম কঠোর হতে পারে না, এটিকে সর্বোত্তম এবং সর্বোত্তম জ্ঞানকে বাদ না দিয়ে অন্তর্ভুক্ত করতে হবে। কর্ম প্রক্রিয়া,বিশেষ করে যেমন সনাতনের কোনো শুরু ও শেষ নেই।
সনাতনী ও সংস্কারবাদীরা (আর্য সমাজ, রাধা সোমি ও রামকৃষ্ণ মিশন) এক শতাব্দীরও বেশি সময় ধরে অনুসারীদের জন্য প্রতিদ্বন্দ্বিতা করেছে, কখনও কখনও হিন্দু সমাজে গভীর বিভেদ সৃষ্টি করেছে, যেমনটি দক্ষিণ আফ্রিকান হিন্দুদের ক্ষেত্রে ছিল আর্য সমাজ ও সনাতনীদের মধ্যে বিভক্তি। যদিও সংস্কারবাদী দলগুলি প্রাথমিকভাবে আরও ভালভাবে সংগঠিত হয়েছিল, ১৮৬০ সালের মধ্যে, সনাতনী গোষ্ঠীগুলিতেও অভ্যন্তরীণ পাল্টা-সংস্কারের প্রক্রিয়া চলছিল, এবং সনাতন ধর্মের মতো আধুনিক লাইনে গোঁড়া বিশ্বাসের প্রচারের জন্য সমাজের আবির্ভাব ঘটে ১৮৭৩ সালে রক্ষিণী সভা। কিছু ধর্মীয় ভাষ্যকার হিন্দুধর্মের মধ্যে সনাতনী মতবাদের দ্বিধাবিভক্তিকে খ্রিস্টান ধর্মের ক্যাথলিক-প্রতিবাদী মতবাদের সাথে তুলনা করেছেন।
২০২৯ আইসিসি চ্যাম্পিয়ন্স ট্রফি

২০২৯ আইসিসি চ্যাম্পিয়ন্স ট্রফি হবে আইসিসি চ্যাম্পিয়ন্স ট্রফির দশম সংস্করণ যা আন্তর্জাতিক ক্রিকেট কাউন্সিল (আইসিসি) দ্বারা আয়োজিত বিশ্বের আটটি শীর্ষস্থানীয় পুরুষদের জাতীয় দলের একদিনের আন্তর্জাতিক (ওডিআই) এর একটি ক্রিকেট টুর্নামেন্ট। এটি ২০২৯ সালের অক্টোবরে ভারতে অনুষ্ঠিত হবে।
২০২১ সালে, আইসিসি পুরুষদের টি২০ বিশ্বকাপ চলাকালীন ২০২১ সালের ১৬ নভেম্বর ভারতকে আইসিসি চ্যাম্পিয়ন্স ট্রফির আয়োজক হিসাবে ঘোষণা করা হয়েছিল।
আয়োজক হিসাবে ভারত স্বয়ংক্রিয়ভাবে প্রতিযোগিতার জন্য যোগ্যতা অর্জন করেছে; টুর্নামেন্টের আগে আইসিসি ওডিআই চ্যাম্পিয়নশিপে তাদের সাথে যোগ দেবে সাতটি সর্বোচ্চ র‍্যাঙ্কিং এর দল।
২০২৯ আইসিসি চ্যাম্পিয়ন্স ট্রফি চারটি দলের দুটি গ্রুপ, সেমিফাইনাল এবং ফাইনালের সাথে আগের সংস্করণগুলি অনুসরণ করবে।
২০২৬ আইসিসি পুরুষ টি২০ বিশ্বকাপ

২০২৬ আইসিসি পুরুষ টি২০ বিশ্বকাপ হলো আইসিসি পুরুষ টি২০ বিশ্বকাপ-এর দশম আসর। এটি ২০২৬ সালের ফেব্রুয়ারি-মার্চে ভারত এবং শ্রীলঙ্কায় আয়োজন হওয়ার কথা রয়েছে। টুর্নামেন্টে ২০টি দল প্রতিদ্বন্দ্বিতা করবে।
২০টি বাছাইপর্বের দলকে পাঁচজনের চারটি গ্রুপে ভাগ করা হবে, যেখান থেকে প্রতিটি গ্রুপের শীর্ষ দুটি দল সুপার ৮ রাউন্ডে যাবে। এই পর্বে, বাকি দলগুলিকে চারটির দুটি গ্রুপে ভাগ করা হবে; প্রতিটি গ্রুপ থেকে শীর্ষ দুটি দল নকআউট পর্বে খেলার যোগ্যতা অর্জন করবে, যেখানে দুটি সেমিফাইনাল এবং একটি ফাইনাল থাকবে।
সাদ আল শাইব

সাদ আব্দুল্লাহ আল শাইব (; জন্ম: ১৯ ফেব্রুয়ারি ১৯৯০; সাদ আল শাইব নামে সুপরিচিত) হলেন একজন কাতারি পেশাদার ফুটবল খেলোয়াড়। তিনি বর্তমানে কাতারের পেশাদার ফুটবল লিগের শীর্ষ স্তর কাতার স্টার্স লিগের ক্লাব আল সাদ এবং কাতার জাতীয় দলের হয়ে গোলরক্ষক হিসেবে খেলেন।
২০০২–০৩ মৌসুমে, কাতারি ফুটবল ক্লাব আল সাদের যুব পর্যায়ের হয়ে খেলার মাধ্যমে সাদ ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০৮–০৯ মৌসুমে, কাতারি ক্লাব আল সাদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।
সাদ ২০০৯ সালে কাতারের হয়ে আন্তর্জাতিক পর্যায়ে অভিষেক করেছেন; কাতারের জার্সি গায়ে তিনি এপর্যন্ত ৭৮ ম্যাচে অংশগ্রহণ করেছেন।
সাদ আব্দুল্লাহ আল শাইব ১৯৯০ সালের ১৯শে ফেব্রুয়ারি তারিখে কাতারের দোহায় জন্মগ্রহণ করেছেন এবং সেখানেই তার শৈশব অতিবাহিত করেছেন।
২০০৯ সালের ৩০শে ডিসেম্বর তারিখে, ১৯ বছর, ১০ মাস ও ১১ দিন বয়সে, ডান পায়ে ফুটবল খেলায় পারদর্শী সাদ উত্তর কোরিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে কাতারের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি উত্তর কোরিয়া ০–১ গোলের ব্যবধানে জয়লাভ করেছিল। কাতারের হয়ে অভিষেকের বছরে সাদ মাত্র ১ ম্যাচে অংশগ্রহণ করেছেন।
ইন্দোনেশিয়ার রাষ্ট্রপতিদের তালিকা

এই নিবন্ধটি স্বাধীনতার পর থেকে ইন্দোনেশিয়া প্রজাতন্ত্রের রাষ্ট্রপতিদের তালিকা সম্পর্কে।
বাইজু নয়ান

বাইজু নয়ান বা বাইচু (, , ; ইউরোপীয় সূত্রে: বেয়োথনয়; ) ছিল পারস্য, আনাতোলিয়া এবং জর্জিয়ার মঙ্গোল সেনাপতি। তাকে চোরমাকান খানের স্থানে তার উত্তরসূরী হিসেবে ওগেদাই খান নিযুক্ত করে। সে ছিল মঙ্গোল মধ্যপ্রাচ্যের শেষ প্রত্যক্ষ রাজপ্রতিনিধি, তার মৃত্যুর পর হালাগুর বংশধরেরা তার নির্দেশে এই পদে দায়িত্ব পালন করা শুরু করে।
বাইজু মঙ্গোলদের বেসুত উপজাতির সদস্য এবং জুরাগদাইয়ের একজন আত্মীয় ছিল। তার বাবা ছিল চেঙ্গিজ খানের অধীনস্থ একজন মিংঘান সেনাপতি এবং তার বাবার মৃত্যুর পর সে এই তার পদটি লাভ করে।
বাইজু ছিল চোরমাকানের একজন সহকারী প্রধান সৈন্যাধ্যক্ষ এবং সে ১২২৮ সালে ইসফাহানের নিকট জালালুদ্দিনকে হামলায় অংশ নিয়েছিল। ১২৪১ সালে চোরমাকান পক্ষাঘাতে আক্রান্ত হওয়ার পএ বাইজুকে ওগেদাই খান তুমেন সেনাপতি নিযুক্ত করে। ওগেদাইয়ের মৃত্যুর পর, বাইজু বাতু খানের নিকট থেকে নির্দেশ পাওয়া শুরু করে যে ছিল ওগেদাইয়ের ভাতিজা। বাইজু অতিসত্বর রুম সালতানাতে হানা দেয় এবং ২৬ জুন ১২৪৩ তারিখের কোসে দাগের লড়াইয়ে সাম্রাজ্যের ভিত্তি দূর্বল করে দেয়। এই লড়াইয়ের পর রুম সালতানাত মঙ্গোল সাম্রাজ্যের করদ রাজ্যে পরিণত হয় এবং সপ্তম ডেভিড উলুকে মুক্ত করে দিতে বাধ্য হয়। বাইজু অ্যান্টিওকের রাজত্বকে তাদের নিকট আত্মসমর্পণের দাবি পর্যন্ত জানায়। সে ১২৪৫ সালে আব্বাসীয় খেলাফতের উপর আক্রমণ পরিচালনা করেছিল। এছাড়াও সে মঙ্গোল তুমেনদের নিয়ে ১২৪৬ সালে সিরিয়ায় হানা দিয়েছিল।
১২৪৭ সালে পোপ চতুর্থ ইনোসেন্ট তার নিকট দূত মারফত বার্তা প্রেরণ করে। দূতাবাসের নেতৃত্বে ছিলেন লোমবার্ডির অ্যাসেলিন এবং তাকে ১২৪৭ সালের ২৪ মে তারিখে সিসিয়ানে পাওয়া যায়। দূতাবাসের অসম্মান এবং অ্যাসেলিনের তিনবার মাথা নোয়ানোয় অস্বীকৃতি বাইজুকে ক্ষুব্ধ করে, সে পোপকে অপমান করে তার আত্মসমর্পণ দাবি করে। অ্যাসেলিন রোমে ২৪ জুলাই ১২৪৭ সালে ফিরে যায়। ইতোমধ্যে বাইজুকে নতুন খান গুয়ুক এলজিগিদেই তার স্থলে নিযুক্ত করে। ১২৪৯-৫০ এর দিকে আব্বাসীয় খেলাফত দখলে তার দুইবারের প্রচেষ্টা কম সফল হয়। ১২৫১ সালে মংকে খানের নির্বাচনের বিরোধিতা করার জন্য বাতু কর্তৃক এলজিগিদেই এবং তার পুরো পরিবারকে নির্মূল করার পর বাইজু আবারও জনপ্রিয় হয়ে ওঠেন।
বাইজুর অধীনে ১২৪০ ও ১২৫০ সালে মঙ্গোলরা বর্তমান ইরানে তাদের ক্ষমতা ধরে রাখতে সক্ষম হয় এবং জর্জিয়া, ইরানের ছোট রাজ্য ও সালতানাতগুলোর স্বাধীনতা অক্ষত রেখে সাম্রাজ্যের উত্তরসূরী সিদ্ধান্তে হস্তক্ষেপ এবং প্রয়োজনে সামরিক সদস্যদের পুরস্কৃত করার নীতি মেনে চলতে শুরু করে। যদিও বাগদাদের আব্বাসীয় এবং এলব্রুজ পর্বতমালার হাশাশিনরা মংকে খানের ভাই হালাকুর ১২৫৫ সালে আগমনের আগ পর্যন্ত স্বাধীন ছিল। মঙ্গোল শক্তিকে আরও প্রসারিত করতে ব্যর্থ হওয়ার জন্য বৈজুকে হুলেগু দ্বারা তিরস্কার করা হয়েছিল এবং প্রকৃতপক্ষে, ১২৫৪ সালের প্রথম দিকে তাকে সর্বোচ্চ সেনাপতি হিসাবে প্রতিস্থাপন করা হয়েছিল, কিন্তু পরবর্তী অভিযানগুলোতে তার অধীনে কাজ করতে হয়েছিল: ১২৫৬ সালে রুম সালতানাতের বিরুদ্ধে (কর আদায় করা এবং সুলতান দ্বিতীয় কায়কাভুসকে প্রতিস্থাপন করা), ১২৫৮ সালে বাগদাদে হামলা, এবং ১২৫৯ সালের সেপ্টেম্বরে মিশরের দিকে সিরিয়ার হয়ে অগ্রসর হওয়া।
এটা অস্পষ্ট যে এরপর বাইজুর কি হয়েছিল: যখন ১২৬০ সালে হালাকুর প্রস্থানের ফলে মঙ্গোল বাহিনী ব্যাপকভাবে হ্রাস পায়, অবশিষ্ট সেনা কিতবুয়া অধীনস্থ ছিল। বিভিন্ন সূত্র অনুযায়ী গোপনে আল-মুস্তাসিমের সাথে চুক্তি করার ফলে হালাকুর বাহিনীর সাথে যোগ দেওয়ায় ইতস্তত বোধ করায় হালাকু বাইজুর গর্দান নেয়।
ইন্দোনেশিয়ার রাষ্ট্রপতি

ইন্দোনেশিয়ার রাষ্ট্রপতি () হলেন ইন্দোনেশিয়ার রাষ্ট্রপ্রধান একইসঙ্গে নির্বাহী প্রধান। ইন্দোনেশিয়ার বর্তমান রাষ্ট্রপতি হলেন জোকো উইদোদো।